Diari Oficial de la Generalitat Valenciana


Sumari del DOGV 6473, del 04-03-2011 (2011/2461)

RESOLUCIÓ de 21 de febrer de 2011, del secretari autonòmic de Justícia de la Conselleria de Justícia i Administracions Públiques, per la qual s'acorda la inscripció de la baixa registral de la Fundació Marina Alta Vedruna Dénia de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6473

Data del DOGV
:   04-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2461


Data del document
:   21-02-2011

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 21 de febrer de 2011, del secretari autonòmic de Justícia de la Conselleria de Justícia i Administracions Públiques, per la qual s'acorda la inscripció de la baixa registral de la Fundació Marina Alta Vedruna Dénia de la Comunitat Valenciana.  
 [2011/2461]  
Vist l'expedient de baixa de registral de la Fundació Marina Alta Vedruna Dénia de la Comunitat Valenciana, resulten els següents  
Fets  
Primer. Que la Fundació Marina Alta Vedruna Dénia de la Comunitat Valenciana es va inscriure al Registre de Fundacions de la Comunitat Valenciana, per Resolució del secretari autonòmic de Justícia i Interior de la Conselleria de Justícia i Administracions Públiques, de data 7 de setembre de 2004, amb el número 141-A.  
Segon. Amb data 16 de febrer de 2010, la Fundació va sol·licitar al Protectorat de Fundacions de la Generalitat la ratificació de l'acord d'extinció i liquidació de la Fundació, adoptat en la reunió del Patronat, de data 19 de novembre de 2009.   
La dotació de la Fundació ascendia a la quantitat de 30.000 €, aportada per la fundadora. Segons el balanç de situació, presentat per la Fundació, el patrimoni net d'aquesta, amb data 19 de novembre de 2009, ascendeix a 31.729,64 €, aspecte confirmat per l'informe de la Secció de comptabilitat del Servei d'Entitats Jurídiques, amb data 24 setembre de 2010.  
El Patronat de la Fundació va acordar, així mateix, en l'esmentada reunió, aprovar com a destinatari del patrimoni de la Fundació a la Fundació VEIS Vedruna, Educació Integral Solidària, inscrita amb el número 1145 al Registre de Fundacions del Ministeri d'Educació. L'esmentat acord d'extinció, liquidació i adjudicació dels béns resultants va ser elevat a escriptura pública, amb data 29 de juny de 2010, davant del notari de l'Il·lustre Col·legi de València, Francisco Sapena Davó, amb número de protocol 1081.  
Tercer. Que per Resolució de data 18 de novembre de 2010, del conseller de Solidaritat i Ciutadania, es va resoldre ratificar l'acord d'extinció adoptat pel Patronat de la Fundació Marina Alta Vedruna Dénia de la Comunitat Valenciana, a causa de la impossibilitat de realitzar els fins fundacionals; així com el balanç de liquidació. Així mateix, es va resoldre inscriure al Registre de Fundacions de la Comunitat Valenciana l'extinció i la liquidació de la Fundació.  
Quart. Posteriorment, amb data 8 de juliol de 2010, la Fundació Marina Alta Vedruna Dénia de la Comunitat Valenciana va sol·licitar la baixa registral al Registre de Fundacions de la Comunitat Valenciana, i justificar el lliurament del romanent a l'entitat el Patronat del qual havia acordat com a destinatària d'aquest.  
Fonaments de dret  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent, per delegació, per a conéixer i resoldre el present expedient, en virtut del que disposa la Resolució de 30 de juliol de 2010, de la consellera de Justícia i Administracions Públiques, sobre delegació de competències en altres òrgans de l'administració de la Generalitat (DOCV de 02.08.2010, núm. 6323).  
Quart. S'ha observat el que disposa l'article 26 de la Llei 8/1998, de 9 de desembre, de Fundacions de la Comunitat Valenciana, segons el qual:  
«Article 26. Liquidació  
1. L'extinció de la fundació, llevat dels supòsits en què té lloc com a conseqüència d'una fusió, determinarà l'obertura del procediment de liquidació, que serà realitzada pel Patronat de la fundació sota el control del Protectorat. El Patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, llevat de les que calguen per a la liquidació. Acabades les operacions, formarà l'oportú balanç de liquidació, que haurà de ser aprovat pel Patronat i sotmés a la ratificació pel Protectorat. Recaiguda aquest, es procedirà a complir el que disposa l'apartat següent, per a finalitzar la liquidació. Conclosa aquesta, es farà constar al Registre de Fundacions de la Comunitat Valenciana la seua baixa, a sol·licitud del Patronat, per un escrit dirigit al registre, que s'acompanyarà amb el certificat de l'acord aprovatori del balanç de liquidació; la ratificació d'aquest pel Protectorat i una còpia dels documents en què s'hagen formalitzat les operacions a què es referix l'apartat següent. No obstant això, per a la baixa de la fundació al registre, si hi ha operacions pendents d'execució o formalització, hi caldrà que siguen dutes a terme pel Protectorat.  
2. Els béns i drets resultants de la liquidació es destinaran a les fundacions o a les entitats no lucratives, públiques o privades, que perseguisquen fins d'interés general i que tinguen afectats els seus béns, fins i tot per al supòsit de la seua extinció, a la consecució d'aquells, i que hagen estat designats en el negoci fundacional o en els Estatuts de la fundació extingida. Si no hi ha, aquest destinació podrà ser decidida a favor de les mateixes fundacions i entitats esmentades pel Patronat, quan tinga reconeguda aquesta facultat pel fundador, i, a falta d'aqueixa facultat, correspondrà al Protectorat complir amb aqueixa comesa.   
Cinqué. Acordada l'extinció de la fundació, per impossibilitat del compliment dels fins fundacionals, i conclòs el procediment de liquidació de la mateixa, d'acord amb la resolució esmentada en el fet segon de la present resolució, i acreditat el lliurament del romanent a l'entitat Fundació VEIS Vedruna, Educació Integral Solidària, inscrita amb el número 1145 al Registre de Fundacions del Ministeri d'Educació, resulta procedent donar de baixa al Registre de Fundacions de la Comunitat Valenciana a la Fundació Marina Alta Vedruna Dénia de la Comunitat Valenciana, de conformitat amb el que disposa l'article 40.4, del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, i a l'empara del que estableix l'article 26 de la Llei 8/1998, de 9 de desembre, de Fundacions de la Comunitat Valenciana.  
Vistos els preceptes legals citats i la resta de generals de pertinent aplicació, resolc:  
Inscriure la baixa al Registre de Fundacions de la Comunitat Valenciana, de la Fundació Marina Alta Vedruna Dénia de la Comunitat Valenciana.  
Notifiqueu la present resolució, que és definitiva en via administrativa, i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14, de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de poder interposar, si fa al cas, recurs potestatiu de reposició, en el termini d'un mes, davant de la consellera de Justícia i Administracions Públiques, o qualsevol altre recurs que estime procedent.   
València, 21 de febrer de 2011.- El secretari autonòmic de Justícia p. d. (Resolució de 30.07.2010): Jorge Cabré Rico.